工藤佑采

工藤佑采，係香港女藝人，2018年度香港小姐競選廿強佳麗。

經歷

身世
工藤佑采參選港姐嗰陣，話過自幼父母雙亡。參選完後，佢嘅身世畀網民起底，發現佢原名叫大谷美樹，佢阿爸未死，而係喺佢出世第二年就拋低佢同佢阿媽返日本；佢阿媽喺2009年因為遇到車禍過咗身。

參選表演黑面引起關注
工藤佑采參選港姐決賽嗰晚，未能晉身十二強，但大會仍然安排佢同成班落選者跳舞娛賓，搞到佢黑晒口面求其跳，畀好多觀眾留意到。歌手張敬軒就將佢Instagram嘅頭像轉咗做工藤佑采個黑面樣，工藤佑采亦禮尚往來用張敬軒做頭像。另外前港姐黃心穎就批評佢嘅跳舞態度唔抵爭，又話徹底對佢失望，引起工藤佑采反擊，隔空駁返黃心穎轉頭，網民對佢言論有唔同反應。

2018香港小姐競選 - 9號　工藤佑采 Yutori Kudo - 佳麗檔案 - tvb.com

香港女藝人
2018年度香港小姐競選佳麗